ዶክተርዳንኤልኣስራት፡ ምስ ስድራ ብዛዕባ ኣማንኤል ነዊሕ እዩ ዝዕለል። ግን ከኣ ብሓፈሻ ክለዓል እውን ኣይትደልዮን ኢኻ። ግን ኣብ ዝኾነ ዕላል ኣማንኤል ክለዓል ባህርያዊ እዩ። ነቶም ወለዲ ካብኡ ከተልግሶም ኢኻ ትደሊ። ምኽንያቱ ኣብ ምስትንታንን ምስቁርቋርን እዩ ዘእትዎም ኢልካ ስለትሓስብ ። ከምኡ ከኣ እዩ። ኩሉ ግዜ ምልዓል ዘይተርፍ እዩ። ግን ንውሕ ናብ ኣማንኤል ዘተኮረ ንውሕ ዝበለ ዕላላት ክመጽእ እንከሎ፡ ኣነ ክሃድመሉ እየ ዝፍትን። ወይ ካልእ ኣርእስቲ ኣምጺአ ነቲ ዕላል ይቕይሮ ማለት’ዩ። ጦብላሕታ ብጾቱ ገጣሚትን ጋዜጤኛን ይርግኣለም ፍስሃ ንኣማንኤል እፈልጦ እየ ክብል እንከለኹ፡ ንዓይሲ ዓቢ ክብሪ እዩ። ምኽንያቱ ኣማንኤል ናይ ውሑዳት ሰባት እውን ኣይኮነን። ምኽንያቱ ንኣማንኤል ብዙሓት ሰባት እዮም ዝፈልጥዎ። ናይ ብዙሓት ሰባት ዓርክን ሓውን ስለዝኾነ ማለት’ዩ። ኣነ ተማሃሪት ካልኣይ ደረጃ እንከለኹ ኣብታ ንሱ ዘካይዳ ዝነበረ ጋዜጣ እየ ዝጽሕፍ ነይረ። ምኽንያቱ ጋዜጣ ዘመን ልዕሊ ካልኦት ጋዜጣታት ኣብ ስነ-ጽሑፍ ኣዝያ ትግደስ ስለዝነበረት፡ ንዓይ ከኣ ቀንደይ እያ ነይራ። ምንጪ ስእሊ, ይርግኣለም ፍስሃ መግለጺ ስእሊ, ይርግኣለም ፍስሃ ስለዚ ኣብኡ ክጽሕፍ ምስ ጀመርኩ፡ እቲ ዝምድና ብርሕቀት ምጽሓፍ ወይ ተሳታፊት ካብ ምዃን ሓሊፉስ ናብ ሕውነት እዩ ከይዱ። ካብኡ ብኣካል ናብ ምርኻብ ከይዱ። ናብ ዝኾነ ነገር ከምዚ ኮይነ ኢልካ ትነግሮ ዓቢ ሓው ናብ ምዃን በጺሕና ማለት’ዩ። ስለዚ ኣማንኤል ንዓይን ናተይ ዕድመ ንዘለዎም ኣብ ግጥሚ፡ ኣብ ስነ-ጽሑፍ ንዝነጥፉ ሰባት፡ ኣፈይ መሊአ ናይ ኣማንኤል ፍርያት ኢና ክብል እኽእል እየ። ምኽንያቱ፡ እቲ ናተይ ዕድመ ዘለዎ ኣብ ስነ-ጽሑፍ ዝነጥፍ ዝነበረ ሰብ ብዓል ኣማንኤል ብዘሕደርዎ ጽልዋ ዝተፈጥረ እዩ። ባይታ መኣድታት ናይ ስነ-ጽሑፋት ዘፍረየና ኢና - ፈሪና እንተኾይና ማለት’ዩ። ስለዝኾና ናይ በዓል ኣማንኤል ጽልዋ ኢና። ካብ ነብሰይ ተበጊሰ ኣብ ናተይ ዕድመ ንዘለዉ ኣብ ስነ-ጽሑፍ ዝነጥፉ ሰባት ናቶም ፍረ ኢና ክብል እኽእል’የ። ስለዚ ኣማንኤል ከምዚ እዩ። ኣማንኤል ጥራሕ ዘይኮነ ብዛዕባ ኩሎም ምስኡ ዘለዉ ብጾቱ ክትዝክር እንከለኻ ኣዝዩ ክብድ ይብል’ዩ። እዚ ተራ ማእሰርቲ ወይ ተራ መጭወይቲ ወይ ናይ ውልቀ ሰባት ምስዋር ጥራሕ ገይርካ ጥራሕ ዝሕሰብ ኣይኮነን። ማለት ሓድሽ ነገር ይዛረብ ከም ዘየለኹ ይርድኣኒ’ዩ። ግን እቲ ስርዓትሲ ክሳብ ክንድኡ ነቲ ሕብረተ ሰብ ክሃስዮን ከሕምሞን ኢሉ ዝገበሮ ነገር ከም ዝኾነ ዘርእየካ፡ እቶም ስድራ ቤታት ናይዞም እሱራት ን19 ዓመታት ክቕንዘዉ ከለዉሲ፡ እዞም ሰባት ብሂወት የለዉን ጥራሕ ዘይኮነስ፡ ፈርዮም ወሊዶም፡ ስድራ መስሪቶም፡ መተካእታ ከፍርዩ ዝግብኦም ዝነበሩ ሰባት እዮም። ሕጂ ኮነ ኢልካ ሕብረተ ሰብ ምሉእ ናይ ምህሳይ ስርሒት ብምዃኑ የተሓሳስበካ። ቢቢሲ፡ ብዛዕባ እዞም ተኣሲሮም ዘለዉ ካብ መንግስቲ ወግዓዊ ሓበሬታ ኣይተዋህበን። ግን ምናልባት ስድራ ቤት፡ ኣብ ኤርትራ እንከለዉ ብዛዕባ ሃለዋት ወዶም፡ ኣበይ ተኣሲሩ ኣሎ ኢሎም ንመንግስቲ ይሓቱ’ዶ ነይሮም?
